Sventes pagasts

Sventes pagasts ir viena no Augšdaugavas novada administratīvajām teritorijām tā rietumos Daugavas kreisajā krastā, novada Augšzemes daļā. Robežojas ar sava novada Ilūkstes pilsētu un Līksnas, Kalkūnes, Medumu, Pilskalnes un Šēderes pagastu, kā arī Daugavpils pilsētu.

Daba

Hidrogrāfija

Upes 
Daugava, Periliške, Silupe.

Ezeri 
Sasaļu ezers, Sventes ezers.

Dabas aizsardzība 
Sventes pagasta dienvidu daļa atrodas aizsargājamo ainavu apvidus "Augšzeme" un dabas parka "Svente" teritorijā. Sventes ezerā atrodas dabas liegums "Sventes ezera salas", bet pie Skrudalienas dabas liegums "Sasaļu mežs".

Vēsture 
Pēc 1920. gada zemes reformas Sventes muižu (Swenten) sadalīja 130 vienībās 1629 ha kopplatībā, Arones (Arohnen) muižu 50 vienībās 558 ha kopplatībā, Grendzes muižu (Grendsen) 19 vienībās 367 ha platībā, Odiņu muižu 8 vienībās 209 ha platībā. Sadalīja arī Šiškovas (Schischkow) un Urbānu (Urbanišķu)  pusmuižas.

1935. gadā Ilūkstes apriņķa Sventes pagasta platība bija 107,18 km² un tajā dzīvoja 2706 iedzīvotāji. 1945. gadā pagastā izveidoja Grendzenes, Sventes un Vecsventes ciema padomes, bet pagastu 1949. gadā likvidēja. Sventes ciems ietilpis Ilūkstes (1949-1962) un Daugavpils (pēc 1962. g.) rajonos. 1954. gadā Sventes ciemam pievienoja likvidēto Vecsventes ciemu, 1959. gadā - Raudas ciema padomju saimniecības «Daugava» teritoriju. 1990. gadā ciemu reorganizēja par pagastu. 2009. gadā Sventes pagastu kā administratīvo teritoriju iekļāva Daugavpils novadā. 2021. gadā Daugavpils novadu kopā ar Ilūkstes novadu iekļāva jaunajā Augšdaugavas novadā.

Pieminekļi 
 Timšānu pilskalns (Zamok)
 Sudmaļu pilskalns (Zamok)
 Āpšukalns - pilskalns
 Arāju pilskalns (Zamok)
 Kaķīšu senkapi
 Kaķīšu pilskalns (Zamok)

Iedzīvotāji 
Ievērojama daļa iedzīvotāju ir poļi (tas ir vienīgais Latvijas pagasts, kur poļi veido iedzīvotāju relatīvu vairākumu).

Apdzīvotās vietas 
Lielākās apdzīvotās vietas ir Svente (pagasta centrs), Driksnišķi, Kaķīši.

Aizupe, Apses, Arone, Atpūta, Bučāni, Bundišķi, Buras, Ezeriņi, Ginovka, Jaunā Križovka, Kalni, Lugovaja, Melāņi, Meža ciems, Nīcgale, Pērlīte, Pičuļi, Piedaugava, Pilači, Pīlādži, Plikais kalns, Podbornaja, Rimšas, Skrudaliena, Svirki, Šiškova, Timšāni, Urbanišķi, Vecā Križovka, Vecsvente, Zemgale.

Saimniecība

Transports

Izglītība un kultūra

Atsauces

Ārējās saites 
 

Sēlija
Augšdaugavas novada pagasti